Nunos tiempos ondel formatu papel va morriendo y van quedando cada vuelta menos medios, paezme que ye hora de  gastar les perres nesti tema con xacíu y, si hai que subvencionar prensa escrito, enfotase na fechura dun diariu de gran tirada, abiertu, plural y modernu. Un diariu que compita de llunes a domingu coles portaes de los trés grandes periódicos aculturizantes del país y que dea les noticies nasturianu y dende una perspeutiva asturiana, arreyáu amás a una difusión seria nes teunoloxíes nueves y nInternet. Nesti sen, lleva falándose tiempu duna iniciativa privada que diría pel camín, supuestamente allugada nel  centru políticu (ta por ver), pero que podría ser dalgo interesante y a tener en cuenta. Viendol panorama… dellos, naguamos por ello.